Na podlagi 39. člena Zakona o varnosti in zdravju pri delu (Ur. list št. 43/2011) sklenejo podjetja ali zasebni delodajalci, ki izvajajo dela na skupnem delovišču.

# PISNI SPORAZUM NA SKUPNIH DELOVIŠČIH

pri organiziranju in izvajanju varnega dela na skupnem delovišču:

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dogovor sklenejo: Na koncu tega dogovora podpisane pravne osebe in samostojni podjetniki ter pri njih zaposlene odgovorne osebe

1. člen

Ta dogovor ureja skupne ukrepe, skupno organizacijo varstva pri delu ter obveznosti in pravice delavcev, ki jim je naložena skrb za zagotovitev varnih delovnih pogojev na skupnem delovišču.

Vsak delodajalec, ki opravlja dela na skupnem delovišču, mora pred začetkom del podpisati ta dogovor, ter v skladu z njegovimi določbami zagotoviti varnost svojim delavcem in delavcem drugih podjetij na skupnem delovišču.

2. člen

Vsak delodajalec na skupnem delovišču mora z ustreznimi varstvenimi ukrepi zagotoviti varnost svojim delavcem in obenem zagotoviti, da njeni delavci ne ogrožajo varnosti delavcev drugega podjetja in zasebnih delodajalcev.

Delodajalci sporazumno določijo delavca, ki zagotavlja usklajeno izvajanje ukrepov, določenih s pisnim sporazumom.

Odgovorna oseba za izvajanje skupnih ukrepov VZD na gradbišču je:

Ime in priimek, telefon:

3. člen

Podpisniki tega dogovora so seznanjeni, da investitor določi **Koordinatorja v fazi izvedbe projekta**. (oseba za koordinacijo glavnega izvajalca del )

4. člen

Za osebo iz prejšnjega člena se določi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Koordinator v izvedbeni fazi projekta)

Ime in priimek, telefon:

5. člen

Osebi za koordinacijo del imenovani v predhodnem členu se s tem dogovorom dajejo naslednja pooblastila:

* koordinira dogovorjene skupne varnostne ukrepe med posameznimi izvajalci svojimi podizvajalci del;
* nadzira izvajanje dogovorjenih skupnih varnostnih ukrepov med izvajanjem del;
* sodeluje z vodji izvajalcev del pri planiranju in iskanju ustreznih varnostnih ukrepov in rešitev;
* v primerih neizvajanja dogovorjenih skupnih varnostnih ukrepov in kadar delavci enega podjetja s svojim načinom dela ogrožajo delavce drugega podjetja, ustavi delo za toliko časa, dokler se ne zagotovi varno delo, sodeluje z organi nadzora nad izvajanjem varstvenih ukrepov in normativov. Morebitne z zaustavitvijo povezane stroške nosi delodajalec, čigar delavec ali dejanje je povzročila zaustavitev dela.

6. člen

Odgovorni vodje del izvajalcev so se po potrebi dolžni vsakodnevno pred začetkom del dogovoriti o načinu varnega izvajanja posameznih del.

7. člen

Na podlagi določil predhodnega člena se mora vpeljati posebna knjiga (knjiga varnostnih ukrepov na skupnem delovišču), v katero se vpisujejo pred začetkom del dogovorjeni varstveni ukrepi ter vsak primer neizvrševanja skupno dogovorjenih ukrepov med delom. Ta knjiga služi istočasno kot register dogovorov o varnem načinu dela.

8. člen

Oseba za koordinacijo del iz 5. člena ima pravico in obveznost spremljati v to knjigo vpisane dogovore in na podlagi kršitve ukrepati. Oseba za koordinacijo ima tudi pravico vpogleda v druge knjige v katere se vpisujejo tovrstna problematika, kot npr. montažna knjiga, gradbeni dnevnik ipd.

9. člen

Odgovorni vodje delodajalca so dolžni skrbeti, da so njihovi delavci opremljeni z ustreznimi varovalnimi sredstvi in opremo in da jih pri delu dosledno in namensko uporabljajo. Omenjeni vodja kakor tudi delodajalec sta dolžna zagotoviti, da imajo njihovi delavci opravljene občasne preizkuse znanja o varstvu pri delu, da se opravljajo za njihove delavce predhodni, periodični in psihofizični pregledi, da uporabljajo njihovi delavci samo takšne delovne priprave in naprave, ki so periodično pregledane in preizkušene in ki ustrezajo predpisom o varstvu pri delu.

Upravljavci delovnih priprav in naprav pa morajo poleg obratovalnih dovoljenj pri sebi imeti še dokazilo o strokovnosti, dokazilo o preizkušenem znanju iz področja varstva pri delu in dokazilo o zdravstveni sposobnosti.

O vseh zgornjih zahtevah mora podjetje voditi evidenco na delovišču oz. imeti dokazila o zadevah navedenih v prvem odstavku tega člena.

1. Pri svojem delu mora vsak delodajalec oziroma samostojni podjetnik v celoti upoštevati zahteve naslednjih predpisov in dokumentov:

* Zakon o varnosti in zdravju pri delu (Ur. list št. 43/2011);
* Uredbo o zagotavljanju varnosti in zdravja pri delu na začasnih in premičnih gradbiščih (Ur. list RS št. 83/05);
* Internih pravil o varnosti in zdravju pri delu ter varstva pred požarom; (svojo oceno tveganja)
* Varnostni načrt s pripadajočimi prilogami zagotovljenega s strani investitorja ali nadzornika projekta pred začetkom dela na gradbišču po uredbi iz 2 alineje;
* Določil sporazuma o skupnih varstvenih ukrepih, ki je priloga varnostnega načrta;
* Navodila koordinatorja za usklajeno izvajanje varnosti in zdravja pri delu na gradbišču;
* Splošno priznana načela in normative varnosti in zdravja pri delu.

1. Voditi delo svojih delavcev, odgovarjati za njihovo varnost ter skrbeti, da njegovi delavci ne ogrožajo varnost drugih delavcev, ter poskrbita za varstvo pred požarom pri opravljanju svojega dela;
2. Skrbeti, da so delovne razmere na gradbišču take, da omogočajo varno in nemoteno delo;
3. Da ima na gradbišču take delovne priprave in naprave ter opremo, ki v celoti ustrezajo tehničnim predpisom varnosti in zdravja pri delu;
4. Organizira prvo pomoč in reševanje v primeru nesreče pri delu ali nenadne bolezni svojega delavca;
5. Skrbeti za svoje delavce, da dosledno uporabljajo pri delu predpisana sredstva za osebno varnost in zdravje pri delu in osebno varstveno opremo ter jim ta sredstva priskrbita oz. zagotovita;
6. Da takoj poskrbita za odstranitev z dela svojega delavca, ali delavca pogodbenih podizvajalcev ki se ne ravna po njunih navodilih, če je pod vplivom alkohola ali narkotičnih sredstev;
7. Nenehno mora dela usklajevati z ostalimi izvajalci na gradbišču in koordinatorjem v fazi izvajanja del.
8. Izvajalec in naročnik po tem dogovoru, niti njihovi podizvajalci in podizvajalci teh podizvajalcev vse do zadnjega v verigi, ne smejo začeti z deli, dokler posamezna odgovorna oseba ne podpiše sporazuma o skupnih varnostnih ukrepih, ki je sestavni del varnostnega načrta, ki se centralno nahaja na gradbišču. Najpogosteje se nahaja pri investitorju oz. njegovem nadzorniku projekta na gradbišču ali pa je potrebno kontaktirati v zvezi s tem direktno imenovanega koordinatorja. S podpisom se tako posamezen izvajalec obvezuje, da se je seznanil z vsebino sporazuma kot tudi vsebino oz. zahtevami varnostnega načrta;
9. Izvajalec in naročnik po tej pogodbi, niti njihovi podizvajalci in podizvajalci teh podizvajalcev vse do zadnjega v verigi, ne smejo začeti z deli dokler:

* ne dostavi spiska svojih zaposlenih ki bodo opravljali dela na gradbišču koordinatorju za varnost,
* ne zagotovi, da imajo v zgornji alinei našteti delavci veljavna zdravniška spričevala, za dela ki jih bodo na tem gradbišču opravljali,
* ne zagotovi, da imajo v zgornji alinei našteti delavci veljavna potrdila o usposobljenosti za varno delo.

1. Odgovorne osebe morajo nenehno spremljati, kateri so ostali izvajalci, ki nastopajo na gradbišču enako njihovi podizvajalci. Najboljši način je kontaktiranje s koordinatorjem ali pregledom predpisov sporazuma o skupnih varnostnih ukrepih na gradbišču in tako prispevati k uspešnemu komuniciranju med posameznimi izvajalci v smislu zagotavljanja skupnih varnostnih ukrepov.
2. Imata pravico prekiniti delo svojih delavcev in delavcev drugega ali drugih izvajalcev, če se ugotovi, da je zaradi dela ogroženo zdravje in življenje delavcev, kot tudi tretjih oseb, oz. če se ne upoštevajo vsi predpisi in normativi varnosti in zdravja pri delu do ureditve nepravilnosti in o tem obvestiti vse odgovorne vključno s koordinatorjem. Tudi koordinator ima enako pravico v zvezi s prekinitvijo dela posameznemu izvajalcu;

10. člen

Vsi izvajalci del (delavci) na skupnem delovišču so dolžni obveščati osebo za koordinacijo o vseh delih, katera izvajajo in bi lahko vplivala na varnost drugih prisotnih na skupnem delovišču.

11. člen

Podjetja ali zasebni delodajalec, ki bi kršila določila tega dogovora v tem smislu, da bi zaradi neusklajenih varnostnih ukrepov ovirala varno delo drugega podjetja ali zasebnega delodajalca in s tem povzročila zastoje v delu drugega podjetja ali zasebnega delodajalca, je odgovorna za nastalo materialno škodo, povzročeno zaradi takega ravnanja.

12. člen

Podpisniki tega dogovora se zavezujejo, da se bodo seznanili z varnostnim načrtom za obravnavano gradbišče in da bodo dela izvajali v skladu s tam predvidenimi ukrepi in v skladi z Uredbo zagotavljanju varnosti in zdravja pri delu na začasnih in premičnih gradbiščih (Ur list RS št.: 83/2005)

13. člen

Ta dogovor prične veljati z dnem, ko ga podpišejo odgovorne osebe delodajalcev.

1. **POGODBENI IZVAJALEC, POG.ŠT.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DELODAJALEC:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

1. PODIZVAJALEC DELODAJALEC:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis:

C) DELODAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

**D) DELODAJALEC:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

E) DELODAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

F) DELODAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

**G) DELODAJALEC:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

H) DELODAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

I) DELODAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

določi delavca\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za zagotovitev varnosti svojih delavcev

žig podpis

VROČITI:

1 x vsakemu delodajalcu

1 x (koordinatorju)